Document ID: 31994D0432

Id-Deċiżjoni tal-Kummissjoni 94/432/KE
tat-30 ta' Mejju 1994
li tniżżel regoli dettaljati għall-applikazzjoni tad-Direttiva tal-Kunsill 93/23/KEE fir-rigward ta' l-istħarriġ statistiku fuq il-popolazzjoni u l-produzzjoni tal-majjali
(94/432/KE)
IL-KUMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunita Ekonomika Ewropea,
Wara li ikkunsidtat id-Direttiva tal-Kunsill 93/23/KEE ta' l-1 ta' Ġunju 1993 dwar l-istħarriġ statistiku li għandu jkun imwettaq dwar il-produzzjoni tal-majjali [1], u partikolarment l-Artikoli 1 (3), 2 (2), 3 (2), 6 (1) u (2), 8 (1) u (2) u 10 (3) tagħha,
Billi definizzjonijiet preċiżi huma meħtieġa sabiex ikun imwettaq l-istħarriġ li hemm disposizzjoni dwarhom fid-Direttiva 93/23/KEE; billi dan jeħtieġ id-definizjonijiet ta' l-oqsma agrikoli koperti b'dan l-istħarriġ; billi l-klassijiet tad-daqs tal-merħliet u r-reġjuni li permezz tagħhom l-Istati Membri jħejju r-riżultati ta' l-istħarriġ f'intervalli regolari għandhom ukoll ikunu iddeterminati; billi d-definizzjoni singola tal-piż ta' karkassa huwa meħtieġ għat-tħejjija ta' l-statistika dwar il-biċċerija;
Billi, skond Direttiva 93/23/KEE, l-Istati Membri jistgħu, fuq talba tagħhom, jkunu awtoriżżati li jwettqu l-istħarriġ ta' April u Awissu fir-reġjuni magħżula, fuq il-ftehim li dan l-istħarriġ ikopri mill-anqas 70 % tal-popolazjoni tal-majjali; billi l-Stati Membri li l-popolazjoni tal-majjali tagħhom tagħmel biss persentaġġ żgħir tal-popolazjoni globali tal-Komunità jistgħu, fuq talba tagħhom stess, ikunu wkoll awtoriżżati biex iwarrbu għal kollox l-istħarriġ ta' April u Awissu, jew li jużaw il-qsim reġjonali għar-riżultati finali ta' l-istħarriġ ta' April u Awissu; billi, finalment, l-Istati Membri jistgħu, fuq talba tagħhom stess, ikunu awtoriżżati li jużaw sorsi amministrattivi minflok stħarriġ statistiku biex jiddeterminaw il-popolazjoni tal-qżieqeż u l-qsim preskritt bi klassijiet ta' daqs ta' merħliet għar-riżultati finali ta' snin innumerati biż-żewġ u/jew għal dawk ta' xahar partikolari tas-sena;
Billi l-applikazjonijiet kienu saru mill-Istati Membri għal awtoriżazzjoni tat-tipi msemmija hawn fuq;
Billi d-Deċiżjoni tal-Kummissjoni 76/805/KEE [2], kif l-aħħar emendata bid-Deċiżjoni 91/268/KEE [3], għandha tkun mibdula;
Billi, ġaladarba d-Direttiva 93/23/KEE hija applikabbli mill-1 ta' Jannar 1994, huwa xieraq li jkunu applikati d-disposizzjonijiet ta' din id-Deċiżjoni b'effett mill-istess data;
Billi din id-Deċiżjoni hija bi qbil ma' l-opinjoni tal-Kumitat Permanenti dwar l-Istatistika Agrikola,
ADDOTTAT DIN ID-DEĊIŻJONI:
Artikolu 1
1. Għall-iskopijiet ta' l-Artikolu 2 (2) tad-Direttiva 93/23/KEE, "tenuta agrikola" tfisser xi unità teknika u ekonomika taħt l-amministrazjoni singola li tipproduċi prodotti agrikoli.
2. L-istħarriġ li hemm referenza għalih fl-Artikolu 1 (1) tad-Direttiva 93/23/KEE għandu jkopri:
(a) It-tenuti agrikoli b' arja agrikola utiliżżata ta' ettura wieħed jew aktar;
(b) it-tenuti agrikoli b'arja agrikola utiliżżata ta' anqas minn ettaru wieħed, jekk il-produzzjoni tagħhom hija, sa ċertu punt, intiża għall-bejgħ jew kif ukoll għall-unità produttiva, teccedi l-limiti naturali.
3. L-Istati Membri li jixtiequ li japplikaw il-limiti differenti ta' l-istħarriġ għandhom, b'danakollu, jintrabtu li jiddeterminaw dak il-limitu b'tali mod illi jkunu biss l-iżghar tenuti li jkunu esklużi, u li flimkien l-oqsma esklużi jammontaw għal 1 % jew anqas tat-total normali tal-marġini gross, ai termini tat-tifsira tad-Deċiżjoni tal-Kummissjoni 85/377/KEE [4], ta' l-Istati Membri ikkonċernati.
Artikolu 2
Is-sub-diviżjonijiet territorjali li hemm referenza dwarhom fl-Artikolu 6 tad-Direttiva 93/23/KEE huma stabbiliti fl-Anness I.
Artikolu 3
It-tqassim stabbilit fl-Artikolu 8 (1) tad-Direttiva 93/23/KEE huwa mniżżel fl-Anness II.
Artikolu 4
Il-piż tal-karkassa li hemm referenza dwaru fl-Artikolu 10 (1) tad-Direttiva 93/23/KEE huwa definit f'Anness III.
Artikolu 5
1. Bis-saħħa ta' l-ewwel sub-paragrafu ta' l-Artikolu 1 (2) tad-Direttiva 93/23/KEE, l-Istati Membri mniżżla f'punt (a) ta' l-Anness IV huma awtoriżżati li jwettqu l-istħarriġ ta' April u ta' Awissu f'reġjuni magħżula, bil-kundizzjoni li dak l-istħarriġ ikopri mill-anqas 70 % tal-popolazjoni tal-majjali.
2. Bis-saħħa tat-tieni sub-paragrafu ta' l-Artikolu 1 (2) tad-Direttiva 93/23/KEE, l-Istati Membri mniżżla f'punt (b) ta' l-Anness IV huma awtoriżżati li jwarrbu għal kollox l-istħarriġ ta' April u ta' Awissu.
3. Bis-saħħa tat-tielet sub-paragrafu ta' l-Artikolu 1 (2) ta' Direttiva 93/23/KEE, l-Istati Membri mniżżlin f'punt (ċ) ta' l-Anness IV huma awtoriżżati li jużaw sorsi amministrattivi minflok l-istħarriġ statistiku.
4. Bis-saħħa ta' l-Artikolu 6 (2) tad-Direttiva 93/23/KEE, l-Istati Membri mniżżla f'punt (d) ta' Anness IV huma awtoriżżati li jużaw it-tqassim reġjonali għar-riżultati finali ta' l-istħarriġ ta' April u ta' Awissu.
5. Bis-saħħa ta' l-Artikolu 8 (2) tad-Direttiva 93/23/KEE, l-Istati Membri mniżżla f'punt (e) ta' l-Anness IV huma awtoriżżati li jużaw it-tqassim skond il-klassijiet tad-daqs tal-merħliet għar-riżultati finali tas-snin innumerati biż-żewġ u/jew għal dawk ta' xhar partikolari tas-sena.
Artikolu 6
Id-deċiżjoni 76/805/EC hija mħassra.
Artikolu 7
Din id-Deċiżjoni għandha tkun applikabbli b'effett mill-1 ta' Jannar 1994.
Artikolu 8
Din id-Deċiżjoni hija indirizzata lill-Istati Membri.
Magħmul fi Brussel, 30 ta' Mejju 1994.

Labels: 19
6